Karina Nunez: 'Nilitaka kuwa mwalimu lakini nikaishia kuwa kahaba kama mamangu na bibi yangu'\nKarina Nunez na mwanawe Valesco

"Zama za utawala wa kidikteta wa kijeshi nchini Uruguay, mwanamume mmoja alimchukua mama yangu kutoka kwa gawadi wake na kuamua kunilea mimi kama binti yake," alisema katika mahojiano na BBC Mundo.

"Baadaye alipokuwa mfungwa wa kisiasa maisha yetu yalibadilika kabisa: mama yangu alirejelea maisha ya ukahaba."

Ijapokuwa maisha yake ya utotoni hayakuwa rahisi, anayaelezea kuwa mchanganyiko wa umasikini, kutokuwa na matumaini na isipokuwa kufanya ukahaba, Leo anasema "amekata minyororo hiyo."

Ndio ukweli wa mambo. Amekuwa mmoja wa viongozi mashuhuri wa muungano wa wafanya kazi nchini Uruguay.

Kando na kutetea haki ya wanawake wanaofanya biashara ya ngono, Karina pia anakabiliana na unyanyasaji wa kingonoo dhidi ya watoto na watu wazima.

Pia, "kwa kushirikiana na wanawake," amefanikiwa kumwezesha binti yake, Valeska, kuwa mtu wa kwanza katika familia yake kujiunga na taasisi ya elimu, hatua ambayo anajivunia sana. Lakini safari hiyo haikuwa rahisi 

"Ukizaliwa katika mazingira ya ukahaba, ni vigumu sana kuondoka katika mazingira hayo."

Kila wakati nilifikiria usipojitetea ukipatikana na tatizo lolote, basi utajilaumu mwenyewe kwasababu ni maisha uliyojichagulia na huna budi kuyaishi.

Ulifanya uamuzi mbaya na huna budi kuvumilia

Sikuchukulia kwamba mambo yaliyonikuta maishani ni matokeo ya kuwa katika mazingira ya ukahaba kutoka kizazi kimoja hadi kingine.

Hali ya kudhulumiwa kingono niliyoishi nayo kwa muda mrefu ilinifanya nifikirie ni ushujaa.

Miaka kadhaa baadaye nimefahamu kwa machungu kwamba kutumika kingono sio jambo la kujivunia kushujaa.

Uelewa huo umenisaidia kusalia katika nafasi ya muathirika na kujiimarisha mimi binafsi ili baadaye niweze kuwawaokoa wenzangu wanaopitia hali hiyo ngumu kimya kimya.

Kila mtu ana namna yake ya kuamua mazingira anayoishi ni salama kiasi gani.

Kwa wengine wetu tuliyolelewa katika mazingira ya kutoa huduma za ngono na mahali ambapo kuzungumzia huduma za ngono ni jambo la kawaida, bila shaka hatuwezi kutafuta mahali pengine pa...\n\ntl;dr:
Karina Núñez ni kizazi cha nne cha familia ya makahaba kutoka Uruguay na anakumbuka maisha yake ya utotoni yalivyokuwa na panda shuka za kila aina.